text: Haderslevs kvinder viser brysterne
  10 september 2010 kl. 12.57
  - Men ikke for hvem som helst og i hvilken som helst anledning.
  Den 9. oktober er der Lyserød Lørdag landet over, hvor der samles penge ind til kampen mod brystkræft.
  I Haderslev har de i dag taget hul på forberedelserne til indsamlingen. 
  Her stiller byens kvinder op til at få taget billeder af deres bryster - unge som gamle.
  Brystportrætterne bliver foreviget af fotografen Meta Andersen.
  Når kalenderen så siger 9. oktober, bliver de sort/hvide brystportrætter udstillet på Gravene i Haderslev.
  